પીપલોદ. દેવગઢ બારિયા તાલુકાના પીપલોદ ગામે રામેશ્વર મહાદેવ મંદિર ખાતે 106 વર્ષ પૂર્ણ થયાના દિવસે બાંડીબાર ત્રિવેણી સંગમથી પીપલોદ સુધી કાવડયાત્રાનું ભવ્ય આયોજન કરવામાં આવ્યું હતું. આ કાવડયાત્રામાં શિવભક્તો સવારના 6 કલાકે 200 થી વધારે કાવડીયાઓ રામેશ્વર મંદિર પીપલોદથી ત્રિલોકનાથજી મહાદેવ ત્રિવેણી સંગમ બાંડીબાર જવા માટે રવાના થયા હતા. ત્રિવેણી સંગમ ઉપર ખાસ પુજા વિધી કરીને ત્રિવેણીસંગમના સ્થળેથી નદીના નીર (કળશમાં) કાવડમાં ભરી પગપાળા પીપલોદ આવવા ડી.જે.ના સંગીતમય વાતાવરણમાં ભોલેનાથના ભજન દુધ અને જય જય કારના નાદ સાથે બાંડીબારથી રવાના થયા હતા. તથા કાવડયાત્રા પીપલોદ ગામમાં પ્રવેશતા જ ગ્રામજનો વેપારીઓ દ્વારા આતશબાજી સાથે ભાવભર્યુ સ્વાગત કરવામાં આવ્યું હતું. રામેશ્વર મહાદેવ મંદિરે સવારના 11 વાગ્યે જળાભિષેક બાદ ફુલાહરનો કાર્યક્રમ રાખવામાં આવ્યો હતો.